
Psichiniai faktoriai, 
veikiantieji žmogaus elgesį. 


I. 

Jausmų organais žmogus įgauna įspū- 
džių iš aplinkinio išorinio pasaulio. Šiems 
įspūdžiams įgauti pirmiausia yra reikalin- 
ga, kad jausmų organai būtų tvarkoje. 
Kiekvienas jausmų organų susideda iš 
išorinio aparato, pav. akies, betarpiai 
įgaunančio įspūdžių, nervų laidos, kuri 
"perduoda šiuos įspūdžius į atatinkamą 
smegenų dalį, vadinamą centru, ir sme- | 
genų centro, kuriame gaunama įgauto 
įspūdžio vaizdas. . 

Išorinio aparato, pav., akies nesant, 
mes negalime gauti atatinkamų įspūdžių, 
šiuo atveju regėjimo. Jei mūsų akis bei 
smegenų centras sveiki, o nervų laida 
sugedusi, tai atsitinka tat, kas būna, kai 
mes mušame telegramą savo draugui to- 
kia linija, kur telegrafo viela yra suftrūkusi; 
veltui tada draugas lauktų iš mūsų žadė- 
tų žinių — jis jų negaus. Jei mūsų akis ir 
nervų laida sveikos, 0 smegenų centras 
sugedęs, tai įvyks tas pat, kas būna, kai 

mūsų draugas miręs; mūsų telegramos jis 
jau nei gauti, nei perskaityti nebegali, ir 
veltui mes lauksime nuo jo malonaus atsa- 
kymo. 

Aplamai, mūsų jausmų organai su vi- 
sais jų sudėtfiniais prietaisais turi daug 
panašumo į telegrafo tinklą, kurio centre 
sėdi lyg ir telegrofo valdininkas, turįs 
daug valdžios, gauna iš visų pusių tele- 
gramų ir -atsakinėja į jas, siuntinėdamas 
įvairius tam tikrus įsakymus. Šis tele- 
grafo valdininkas yra mūsų sąmonė; be 
jos mes negalime gauti jokių įspūdžių, 
be jos joks sąmoningas mūsų kūno dalių 
judėjimas yra negalimas. Aštri šviesa, 
pav., mūša į mūsų akis ir erzina mūsų 
regėjimo centrą — tučtuojau iš centro gau- 
nama telegrafo įsakymas — ųžsimerkti! 
Mes matome, pav., skanų saldainį — ir 
- tuoj gauname įsakymą: paimti jį ranka ir 
kišti sau į burną! 

Tačiau mūsų telegrafo valdininkas toli 
gražu ne visada veikia taip greit ir sa- 
vystoviai; dažniausiai, kad nepaklystų, jis 
teiraujasi savo artimiausios vyriausybės, 
t. y. mūsų aukštesniųjų smegenų centrų, 
kuriuose vyksta minties darbas: daromos 
logiškos išvados, atsiranda valios impul- 
sai, išsidirba sulaikantieji motyvai ir tt.; 
„ir tik galų gale, kaipo viso to sudėtinio 
smegenų darbo rezūltatas, gaunama įsa- 
kymas — padaryti vieną ar kitą veiksmą 

arba nuo jo susilaikyti. Pamačius, pav., 
skanų saldainį, iš tikrųjų, pirma mūsų 
mintis gali būti — paimti jį į ranką, ir 
įsikišti į burną; bet taip pasielgti gali tik 
vaikai, kuriuose logiškas mąstymas dar 
nesusiformavęs ir valios impulsai turi 
viršų; 0 mes suaugusieji tąsyk 1uoj su- 
mesime, kad neleistina paimti saldainio 
į ranką, išdaužius, pav., cukrainei lan- 
go stiklą, kad pirm, negu suvalgius sal- 
dainį, reikia gauti jo savininko sutikimas 
arba net už jį užmokėti ir tt. Tuo būdu 
toks, rodos, menkas dalykas, kaip su- 
valgyti saldainį, reikalauja daug smegenų 
darbo. 


Iš viršišdėstyto matyti, kad mūsų tele- 
grafo valdininkas be galo užimtas; jis 
darbuojasi be paliovos, nesinaudodamas 
atostogomis nuo pai mūsų gimimo die- 
nos ligi mirsiant. Jis, tiesa, kąsdien ilsisi 
mums miegant ir tąsyk jau jokių telegra- 
mų nepriiminėja ir nesiuntinėja; nors, pav., 
mūsų ausys tada nieku „neužkimštos, bet 
visgi mes negirdime nei kalbų gretima- 
me kambaryje, nei laikrodžio taksėjimų 
ir t. t. Tačiau galimi kartais nepaprasti 
signalai, viršinantieji normą, pav.: virs- 
tančios kėdės bildesys, susikūlusio nosį 
vaiko -riksmas ir kt. p.; tada mūsų valdi- 
ninkas susigriebia ir vėl imasi nutraukto 
darbo. Jeigu jis perdaug nuvargęs ir ne- 
gauna savo jėgoms palaikyti pakankamo 

poilsio bei maisto, tai tampa neakuračiu, 
ištižusiu ir painioja gaunamas ir siunčia- 
mas telegramas, pav.: mums perdaug  il- 
gai skaitant pradeda dvilypuotis akyse; 
būdami nuvargę, mes į klausimus atsako- 
me nevykusiai ir ff. 


Kartais būna ir taip, kad, jei telegrama 
labai svarbi, tai mūsų valdininkas vien 
tik jąja užimtas, o darbai kitose linijose 
laikinai nutraukiami, t. y., jei mūsų dėme- 
sys labai sukoncentruotas į vieną kokį 
nors įspūdį, tai kitų silpnesniųjų įspūdžių 
mes galime nepastebėti; įvyksta tarytum 
lyg ir įspūdžių konkurencija: kuris jų 
stipresnis, tas pasiekia mūsų sąmonę, kiti 
gi silpnesnieji laikinai sulaikomi. Beklau- 
sydami, pav., kokio nors labai mums įdo- 
maus pasakojimo, mes galime nebematyti, 
kas darosi aplink, nebejausti šalčio, už- 
niršti savo skausmus ir tt. Tuomet, ma- 
tomai, mūsų telegrafo valdininkas nebe- 
apsidirba su daugybe iškart jam užplūdu- | 
sio darbo ir daro tiesiog tarnybinį apsi- 
leidimą. Kad šis apsileidimas šiaip ar taip 
nepakenktų mūsų gerovei, mūsų telegrafo 
valdininkas turi sau žemesniųjų padėjėjų 
— tai mūsų refieksai. 

Refleksai sutvarkyti panašiai į jausmų 
organus; jie turi išorinių aparatų įspū- 
džiams įgauti, bendrų su jausmų organais: 
jų nervų laidos kiek trumpesnės, o cent- 
rai visai atskiri ir yra arčiau išorinių 

aparatų.  Reileksų veikimas labai greitas 
ir nepriklausąs' nei sąmonės nei aukštes- 
niųjų centrų. Jie veikia ir tada, kai jaus- 
mų organai veikti negali, pav., kai mes 
miegame, ir tik gilaus apalpimo ar prieš- 
mirtinio merdėjimo metu refleksai pra- 
nyksta. Tačiau aukštesnieji cenirai gali 
kartais tramdyti refleksų veikimą; jeigu 
mes, pav., laukiame kokio nors reflekso 
ir galvojame apie jį, tai jis gali kartais 
visai neapsireikšti ar būna silpnesnis, 
pav.: kutenimą, žiovulį ir net kosulį mes 
galime sulaikyti valios pastangomis. Kar- 
tais aukštesnieji centrai visgi į refleksus 
savotiškai veikia, sąmonei bei valiai ne- 
dalyvaujant, pav.: mums susijaudinus, 
atsiranda  pagreitintas kvėpavimas bei 
širdies plakimas: susigėdę mes paraustame; 
mums nusigandus, pasišiaušia mūsų plau- 
kai ir gali suskysti viduriai ir tt. 


BRefleksų žmoguje labai daug; jie turi 
didelę svarbą jo gyvenime. Kai kurių 
refleksų dėka žmogaus kūne vyksta ne- 
liaujamas, labai svarbus bei atsakomin- 
gas darbas, būtent: alsavimas, širdies 
plakimas, žarnų peristalika ir kt. p., ne- 
reikalaujantieji jokio sąmonės bei minties 
įtempimo. Kiti refleksai turi tikslą greit 
apsaugoti žmogų nuo gresiančių jam pa- 
vojų, pav.: jeigu mes, bekalbėdami su 
kitu žmogumi, staiga taikiname savo pirš- 
tu jam į akį, tai jis būtinai mirktelės, 

nors tuo laiku visai kitu kuo būtų susi- 
mąstęs; jei į mūsų nosį, įsibėgėjus be ce- 
remonijos įlėks musė, tai mes balsiai su- 
čiaudėsime ir išvysime nekviestą viešnią | 
ir f. f. 


Yra žmoguje dar toks refleksas, kuris 
gelbsti jį nuo per didelių kančių — tai 
vadinamas šokas. Jei kančios peržengia 
tam tikras ribas, arba jei žmogus silpsta 
ir tampa mažiau ištvermingu, tai del per 
didelio jutimo nervų galūnių suerzinimo 
įvyksta kvėpavimo ar širdies veikimo 
centrų paralyžius ir staigi mirtis. Tai tu- 
rėtų atminti įvairių rūšių budeliai, kurie 
XX šimtmečio gėdai kai kur vis dar te- 
bevaro savo šlykštų amatą. Jie privalo 
turėti omenyje, kad kiekvienas budelis ne- 
sitikėdamas labai lengvai gali tapti žmog- 
žudžiu ir tada jam teks išsisukinėti ir aiš- 
kintis savo vyriausybei, kuri nors pui- 
kiausiai žino jo tamsius darbus, betgi 
bijosi skandalų bei viešumos ir gali kri- 
tišku momentu atsimesti nuo jo ir išduoti 
jo kailį. Juk tarp budelių, žmogžudžių, 
plėšikų ir kt. negali būti tikro solidaru- 
mo; juk policijos ieškojimas daugumoj 
atvejų paremtas tuomi, kad šie „gerbia- 
mieji“, labai lengvai parduoda savo drau- 
gus už 30 sidabrinių. Žinomi pavyzdžiai 
iš veikimo garsaus provokatoriaus Azefo, 
šios piktžolės išaugusios Rusijos patval- 
dybės baloje, kada aukštesniosios rūšies 

budeliai lengva širdimi atsikrato savo že- 
mesniųjų draugų kartuvėmis, sušaudymais 
ir: kitais būdais, kai šie jiems daugiau ne- 
bereikalingi ir gali būti nebepatogūs savo 
atvirumu. 

Kai kurių refleksų reikšmė, pav., ke-' 
lies, pado ir kt, mums ne visai supran- 
tama. Gal būt, jie yra žilosios senovės 
palikimas, kaip kirmino formos atiauga- 
las, ar uodegėlės kauleliai; gal būt, šie 
refleksai seniau turėjo žmogui kokios 
„nors svarbos, bet dabar, jo gyvenimo 
sąlygoms pasikeitus, jie nustojo tos reikš- 
mės. 

Iš šio trumpo aprašymo matyti, kad 
žmogaus jausmų organai bei refleksai yra 
jo rankose galingas įrankis, garantuojąs 
jam pasisekimą jo žiaurioje gyvenimo ko- 
voje. Tačiau jausmų organai bei reflek- 
sai žmogui naudingi fik tada, kai jie 
tvarkoje. Tik tada žmogus gali teisingai 
pažinti, kas yra aplink jį, rečiau teklysta 
ir ne taip dažnai pakliūva į nelaimę. Jei- 
gu jam ir tenka suklysti ir būti už tai gam- 
tos nubaustu, fai jis puikiausiai supranta, 
kad čia tik jis pats kaltas ir tai jį pamo- 
kina ateičiai. 

Visai kas kita būna, kai jausmų orga- 
nai bei refleksai žmoguje netvarkoje. Jis 
tuomet negali turėti teisingo įsivaizdavi- 
mo, kas yra aplink jį, dažniau klysta ir | 
būna baustas. Akla ir bešalė gamta visai 

vienodai baudžia žmogų už jo klaidas 
bei užsižiopsojimus, neatsižvelgdama, ar 
jo jausmų organai bei refleksai sveiki, ar 
ne; vienodai, pav., mirtinai užsimuš, kris- 
damas iš 5 aukšto, ir aklas ir regintys. 
Bet šios skaudžios bausmės aklam bus 
mažai suprantamos ir del to nepamoki- 
nančios. Jis linkęs savo nepasisekimuo- 
se bei nelaimėse labiau kaltinti ne pats 
save, o kitus, užtat jame išsivysto įtar- 
tingumas. Tuo būdu tie ar kiti jausmų 
organų bei refleksų iškrypimai veikia de- 
moralizuojančiai į žmogaus pasielgimą. 
Il. 

Žmogaus gaunamieji iš išorinio pasau- 
lio įspūdžiai kažkaip palieka pėdsakų jo 
psichinėje sferoje, užtat kartą įgautas 
įspūdis galima atnaujinti atmintyte net il- 
gam laikui praslinkus. Įspūdžiai juo ge- 
riau pasilieka atmintyje, juo jie buvo ryš- 
kesni ir pasižymėjo kuo nors nepaprastu 
bei ypatingu; kiti gi įspūdžiai atmenami 
tik kaipo bendras vaizdas. Mes nega- 
lime atsim nti kiekvieno, pav., miško „ar 
lauko, kuriuo kada nors vaikščiojome, bet 
puikiai atsiminsim tą mišką, kur buvo links- 
mos gegužinės ir kur mes susipažinome 
su įdomiu mums žmogumi; mes taipogi 
atsiminsime tą medį, į kurį lipdami susi- 
draskėme kelnes ir tt. Jei įspūdis nie- 
ku ypatingu neatsižymi, bet dažnai pasi- 
kartoja, tai mes jį vis tik gerai įsidėmė- 

barių planą tuose namuose, kuriuose iš- 
gyvenome keletą metų; mes afmename 
visus takelius miške, kur dažnai tekdavo 
mums vaikščioti; mokinys, daug kartų 
perskaitęs eiles, išmoksta jas atmintinai 
ir t. f. Dar. geriau užsilieka atmintyje 
įspūdžiai, kurie dažnai atnaujinami. In- 
žienierius, pav., puikiai atmena matemati- 
kos formulas, kuriomis, bedirbdamas, jis 
nuolatos naudojasi; gydytojas neklysta 
rašydamas sudėtinį receptą, kurį dažnai 
vartoja, gydydamas savo ligonius; bet 
studentas greit po kvotimų gerokai pa- 
miršta kokį nors jam neįdomų mokslą, 
jei gyvenime jam netenka su juo susidurti 
ir t. t. Įgaunamieji kurio nors vieno jaus- 
mų organų įspūdžiai veikia į žmogų silp- 
niau, negu tie, kurie perduodami kelių 
organų. , Kad, pav., koks nors pamoky- 
mas stipriau veiktų, geriau jei jis dėsto- 
mas gyvu žodžiu, nes tada pasakojimo 
turinio įspūdis didėja nuo pasakojančio 
balso intonacijos, jo veido išreiškimo bei 
gestikuliavimo. Dar didesnio įspūdžio 
padarys pasakojimas, jei jis iliustruoja- 
mas paveikslais ar lydimas atatinkamos 
muzikos. . Tačiau joks teoriškas pamoky- 
mąs negali taip žmogų veikti, kaip jo be- 
tarpiai tėmijami gamtos reiškiniai. Kad 
ir. kažin kaip dailiai būių aprašyta šiena- 
piūtė, kad ir kažin kaip būtų atvaizduota 

paveiksle audra jūroje, vis tik nei ši, nei - 
ana negali žmogui duoti to įspūdžio, kurį 
jis gaus, pats būdamas pievoje šienapiū- 
tės metu ar laive audrai siaučiant. Tik 
tada jis galės jausti įspūdžius visomis, taip 
sakant, savo fibromis ir jie paliks gyvus 
pėdsakus jo smegenyse. 

Jeigu koks nors įspūdis dažnai ir ilgą 
laiką yra kartojamas, tai mes prie jo pri- 
prantame, ir jis tampa mums brangus ir: 
būtinas.  Šiuomi aiškinama patriotizmas, 
ft. y. tėvynės meilė. Savoji gamta, žmo- 
nės ir jų papročiai, prie kurių mes iš ma- 
žens esame pripratę, nors turėtų . savyje 
daug trūkumų bei ydų, mums yra artesni 
ir brangesni, negu puiki, bet svetima 
gamta, aukštai kultūringi žmonės ir jų 
patobulinti papročiai. Mes mylime savo 
prastą, ūkanotą tėvynę, esame pasiryžę 
už ją net galvas guldyti ir nemainysime 
jos į jokią kitą pasaulio šalį. Kur tik 
nuneštų mus likimas, ar į saulėtą Italiją, 
ar į kalnuotą Šveicariją, ar į tolimą Ame- 
riką, mes visur jaučiamės ne namie; ir 
ilgimės, ir veržiamės į tėvynę pasiklausy- 
tų jos girių užimo, upelių čiurlenimo ir 
pakvėpuoti oru jos žydiničių pievų bei 
žaliuojančių laukų. 

Tačiau visai naturalus žmogaus jaus- 
mas — tėvynės meilė — gauna kai kada 
iškrypusias formas, apsireiškiančias ne- 
apykanta bei panieka visko, kas ne mūsų, 


15 


ir įvairiais varžymais tų tautų, kurios su- 
„ daro valstybėse mažumą, pav. jų teisių 
siaurinimas, kalbos draudimas, papro- 
čių bei tikybos varžymas ir t.t. Tat yra 
žilosios senovės liekana, kurios mes vis 
dar negalime atsikratyti; tai panašu į 
žmogaus uodegėlės kaulelius, nepadoriai 
rodančius jo neaukštą kilmę. Mes, žino- 
ma, galime turėti didelį patraukimą, pav., 
prie kisieliaus, bet tai mums visgi dar 
neduoda teisės nekęsti ir niekinti tuos, 
kurie mėgsta, pav., pudi gą ar makaro- 
nus. Tokia iškraipyta tėvynės meilė va- 
dinama šovinizmu, ir aš šį Žodį išvesčiau 
del buities panašumo nuo žodžio „šuo“, 
nors lingvistikos žvilgniu tai ir neteisin- 
ga. Šia savybe labai pasižymi mūsų ne- 
rami kaimynė Lenkija; praeityje ji įstūmė 
ją į vergiją, įtraukdama drauge su ja ir 
kitas priepuolamai su ja surištas tautas, 
o šiais laikais smarkiai kenkia jai tarp- 
tautiniuose jos santykiuose. 


Šovinistai panašūs į namų savininkus, 
kurie stengiasi ramstyti įvairiais ramsčiais 
savo supuvusius, griūvančius namus, bet 
bergždžios jų pastangos! — nieks nebe- 
sulaikys jų, jei jie tikrai supuvę. Bet jei- 
gu namai granito, t. y. jeigu jie stiprūs 
morale savo sūnų jėga, tai jiems neberei- 
kalingi joki ramsčiai, jie stovės amžiais, 
o patogioms sąlygoms atsiradus, pražys 
„puikiais žiedais. Mūsų tėvynė, nežiūrint 

istorinių audrų bei darganų, amžiais joje 
siautusių, puikiai išlaikė savo kalbą, 
būdą ir papr čius, kas rodo jos gaivu- 
mą, todel jai nereikia jokių šovinizmo 
ramsčių. 

Siaurai ir neteisingai suprantamas pa- 
triotizmas yra, be abejo, kenksmingas fak- 
„torius, kliudąs susiartinti atskiroms tau 
toms ir gimdąs neapykantą jų tarpe.  Ta- 
čiau reikia tikėtis, kad ne per toli jau tas 
laikas, kada žmonės susipras esą broliai 
ir, besinaudodami namie savo kalba, ti- 
kyba bei papročiais, paliaus primetinėję 
juos kitiems. 

Laikui bėgant, mūsų psichinėje sferoje 
susitaupo įvairiausių įspūdžių daugybė; 
jie yra lyg ir paruošia mūsų gyvenimo 
prityrimo medžiaga. Ši medžiaga yra 
neišsemiama; veikdami mes ne lik neei- 
kvojame ir nemažiname jos kiekio, bet, 
atvirkščiai, net stipriname ją, f. y. lyg ir 
giliname tuos pėdsakus, kuriuos ji palieka 
mūsų smegenyse. 

Labai retai mes būname tik tylinčiais 
mūsų įzaunamųjų įspūdžių žiūrovais; pa- 
prastai mes šiaip ar taip į juos reaguoja- 
me, t. y. įspūdžiai lyg ir kursto mus taip 
ar kitaip veikti. Jeigu koks norš veiks- 
mas dažnai ir ilgą laiką kartojamas, tai 
jis tampa įprastas. Prie įprastų veiksmų 
mes jaučiame lyg ir patraukimą, o kar- 
tais jie tampa mums net būtinais. Jeigu 

mums tenka del ko nors išsižadėti savo 
įpročių, tai mes tada jaučiame kažko 
mums trūkstant. Visiems žinoma, kaip 
sunku ka tais būna išsižadėti savo įpro- 
čių, nors mes gerai suprastume, jog jie 
blogi bei kenksmingi. Sunku, pav., at- 
pratinti vaiką krapštyti sau nosį arba 
šniaukti; sunku taip pat jaunikaičiui mesti 
pragaištingą įprotį — onanizmą, ką jis 
pradėjo daryti del savo neišmanymo, nors 
paskiau puikiai suprastų, kad tai kenks- 
minga bei nedora; nelengva ir suaugusiam 
atprasti, pav., rūkyti, vartoti svaigalus ar 
pakeisti savo paprastą maisto režimą ir 
laikytis gydytojo nurodytos dietos ir t. t. 


„Iprotis — antra prigimtis“, sako sena 
patarlė ir fai tiesa. Dauguma mūsų gy- 
venimo elgesių priklauso įpročiams; ga- 
lima pasakyti, jog ?/, visų mūsų veiksmų 
įpročių paremti. Mes turime tam tikrą 
įprastą eiseną, ypatingą būdą savo mintis 
reikšti, savotišką rašyseną, maneras, el- 
gimąsi su kitais ir tt tt Mes negalime, 
pav., tapti iškart apsileidėliais, net pate- 
kę į labai blogas sąlygas, jei iš mažens: 
įpratę į švarą; mes negalime suduoti žmo- 
.gui, jei fo nesame pratę, nes tai mums 
patiems būtų nemalonu bei skaudu; mes 
negalime papiauti vištos, nors ir žinotume, 
kad ji reikalinga mūsų pietums, o virėja, 
. įpratusi daryti šią operaciją, atliks tai vi- 
sai ramiai ir t. t. 

III. 

Įspūdžiai, stumiantieji mus taip ar kitaip 
elgtis ir iš palengvo veikiantieji į mūsų 
įpročių išsidirbimą, įgaunami ar iš aplin- 
kinės gamtos, ar nuo žmonių, kurių tarpe 
mums tenka gyventi. Turint šiek tiek | 
akylumo nesunku atskirti, pav., šiaurės 
gyventoją nuo pietiečio, lygumos gyven- 
toją nuo kalniečio, žemdirbį nuo amati- 
ninko ir f.t., nes taip gamta, taip ir vers- 
las palieka žmoguje savotišką antspaudą, 
išdirbdamas jame tam tikrus papročius, 
būdą ir net paviršutinę išvaizdą. 

Draugija, kurioje žmogus gyvena, daro 
jam didžios įtakos; mes lyg ir užsikre- 
čiame nuo aplinkinių žmonių visomis jų 
geromis ir blogomis ypatybėmis. „Su 
kuom sutapsi, tokiu patapsi“ — sako liau- 
dies patarlė, paremta daugelio amžių pri- 
tyrimu. Šis psichinis užsikrėtimas įvyks- 
"ta juo greičiau, juo labiau žmogus, medi- 
ciniškai tariant, yra „locus minoris resis- 
tentiae“, t. y. juo mažiau jame yra atspa- 
rumo. Tai būna, kai jo mintis silpnai te- 
veikia ir negali gan kritiškai atsinešti į 
pašalines įtakas. Tada visokia įtaka gali 
lengvai pasiekti žmogaus psichinę sferą 
ir padaryti joje gilius pėdsakus. 

Ypač linkę psichiniai užsikrėsti vaikai, 
kuriuose sugebėjimas mąstyti dar ne vi- 
sai susiformavęs. Jų siela yra lyg ir at- 
skleista dar neprirašyta knyga, į kurią, 

4 vaiką beauklėjant, galima įrašyti visą, ką 
tik norint — gera ir bloga. Išskyrus kai 
kurias paveldimas psichines ligas, pav.: 
moralę silpnaprotybę, idiotizmą ir kt., su 
| 3 kuriomis kovoti negalima, reikia pripažinti, 
| kad vaiko likimas visiškai yra jo auklė- 
tojų rankose. Remiantis begaline gyve- 
nimo pavyzdžių daugybe, galima drąsiai 
pasakyti, kad, auklėjant kiekvieną vaiką 
. galima padaryti ir labai doru žmogumi, 
į ir dideliu piktadariu. 
Įpročiai į pikta ar gera, žmogaus įgau- 
. tieji kūdikystėje bei jaunystėje, yra tvir- 
tas pamatas jam toliau gyvenime veikti. 
Keičiasi šie įpročiai labai sunkiai: reikia 
ypatingai nepalankių vargo sąlygą, reikia 
stipraus bei ilgalaikio moralių nuodų — 
alkoholio — veikimo į smegenis, kad do- 
rą jaunikaitį padaryti ištvirkėliu, Todel 
jaunos kartos auklėjimas turi didžiausios 
visuomenės reikšmės. 

Vaikai — tai mūsų ateitis! Gerai auk- 
lėjant juos, mes darome dorus piliečius ir 
ruošiame šviesią ateitį savo tėvynei, nes 
žydėti ji gali tik tuomet, kai jos parama 
— jos sūnūs visai sveiki fiziniai ir mo- 
raliai. Tik ta tauta gali drąsiai bei su 
viltimi žiūrėti ateitin, kuri tinkamai rūpi- 
nasi savo vaikais, kitaip ji pasmerkta iš- 
sigimti ir pražūti. Seniausioji karta gali 
sukelti mūsų užuojautą: jos klaidos mus 
moko jų I nekartoti, jos didvyriški darba 

džiugina mus ir skatina sekti juos. Bet 
ne joje mūsų ateitis! Greit ji turi atiduo- 
ti savo ūkį vaikams ir dar nežinia, kaip 
“jie vartos jį? — ar didins, ar pralėbaus ir 
eis elgetauti; visa tai priklauso nuo jų 
auklėjimo. Todel jaunuomenei auklėti vi- 
suomenės turi būti kreipiama ypatingo 
dėmesio. Todel kas myli savo tėvynę ir 
geidžia jai labo, tas privalo mylėti vaikus 
ir rūpintis jais. 

Fizinis auklėjimas šių laikų mokslo 
gan gerai nušviestas. Mes žinome, kad 
vaikas reikia gerai maitinti, šiltai rėdyti. 
leisti jam užtenkamai judėti tyrame ore; 
mes suprantame, kad mokyklos turi būti 
gana erdvios ir šviesios, kad kiekvienas 
vaikas turi išmokti skaityti, rašyti, skait- 
liuoti, įvairių mokslų amatų, meno ir tt. 
Bet moralinio auklėjimo žvilgsniu mes vis 
dar veikiame patamsiai. Auklėdami savo 
vaiką mes nesivadovaujame kokiu nors 
iš anksto išdirbtu ir mokslo nustatytu 
planu, o veikiame apičiupa, todel“ mūsų 
auklėjimas yra tik priepuolamas. Būda- 
mi, pav., gerame ūpe, mes lepiname sa- 
vo vaiką, pataikaujame jo kaprizams, per 
pirštus žiūrime į jo trūkumus ir tf.; 0 su- 
pykę mes visai be reikalo įžeidžiame jo 
savimeilę, be priežasties jį skriaudžiame, 
neištyrę dalyko, neteisingai baudžiame ir 
tt.,  užmiršdami, kad kiekvienas vai- 
kas labai jautrus prie visokios netei- 

sybės ir kad tai tvirkina jį. Iš pat kūdi- 
kystės mes jau pratiname savo vaiką par- 
siduoti; mes, pav., sakome jam: „jei tu 
gerai elgsies, tai gausi saldainį“, iš čion 
išvada aiški — elgtis gerai reikia tik ta- 
da, kai numanai gausiąs saldainį. 

Auklėjimo tikslas turi būti tas, kad vys- 
tyti auklėjamame įprotį gerai elgtis, kad 
blogai elgiantis jam pačiam būtų nema- 
lonu bei skaudu. Tik tada jo dorovė gą- 
lima skaityti pastovia bei tvirta, kitaip, 
paremta išskaičiavimo, ji panaši į namus 
be fundamento, pastatytus ant smėlio: ji 
svyruojanti ir lengvai grius, orui ar vėjui 
pasikeitus. 

Mes kažin kodel manome, kad mokslas 
dorina mūsų vaikus, bef tai visai netiesa. 
Mokykla duoda savo auklėtiniams daug 
visokių žinių, pratina juos logiškai mąs- 
tyti, sąmoningai žiūrėti į pasaulį ir tt., 
bet iš čion iki moralio auklėjimo dar lą- 
bai toli. Visa tai yrą tik įrankis, kurio 
pagalba galima lygiai vykusiai daryti ir 
gera ir pikta. Nemokytas nusikaltėlis yra 
lyg ir juodadarbis piktadarių tarpe: jis 
gai stačiai apvogii, storžieviškai api- 
plėšti ar perskelti kam pakaušį, bet pa- 
prastai greit įkliūva ir atsako už savo el- 
gesį. Mokytas gi nusikaltėlis, naudoda- 
masi savo plačiomis žiniomis ir bendru 
išsilavinimu, daro pikta, gerai apsimąs- 
tęs retai teįkliūva ir turi tukstančius ga- 

limybių išsisukti, bet visuomenei jis daug 
kenksmingesnis, negu jo nemokytas drau- 
gas. 

Moralis auklėjimas mūsų mokyklose 
yra dvasininkų rankose, bet jis tik teore- 
tiškas, todel mažai teveikia į jaunimą; juk 
galima puikiai mokėti visus įsakymus, bet 
nepildyti jų. 

IV. 

Visokių įspūdžių pėdsakai, sutaupyti 
mūsų psichinėje sferoje, įgalina mus lyg 
ir mašinališkai veikti, neapgalvojant kiek- 
vieno žingsnio, o tik bent kiek sąmonei 
kontroliuojant. Taip pasiekiama žymi 
mūsų psichinės energijos ekonomija, ku- 
rios del to daugiau pasilieka painesniam 
bei nepaprastam darbui. 

Tačiau mums mašinališkai dirbant, mū- 
sų mintis vis tik nepasilieka nieko neveik- 
dama: ji dirba nuolatos, bet jos darbas 
tada yra tas, kad buūdėtų ir laiku įspėtų 
mus, gresiant mums kokiam nors pavojui; 
ji tada ryžtasi ar mesti darbą ar jį toliau 
tęsti ir kokių griebtis priemonių, kad iš- 
vengtų pavojaus. Mašinališko darbo metu 
mūsų mintis nors savaimingai ne veikia, bet 
vis tik būna visą laiką laukiamoje, bent 
kiek įtemptoje būklėje, saugodama mus 
nuo įvairių netikėtų įvykių. Todel net po 
paprasčiausio darbo mes jaučiamės ne 
tik kūną, bet ir sielą pavargę. Kartais 
psichinis nuovargis ateina net greičiau 

negu fizinis, ir tada mes paiaiojame dar- 
bą, negalime pastebėti pavojaus, pasi- 
saugoti jo, ir pakliūvame į nelaimę. 


Jei mašinališkas darbas trunka kasdien 
daug valandų, tai žmogus nuo jo bunka 
ir lieka negabus aukštesnės rūšies minties 
darbui. Toks darbas ne tik nedaro žmo- 
gų kilnesnį, kaip paprastai manoma, bet, 
atvirkščiai, paverčia jį kokia mašina be 
dvasios. Jei žmogus visą savo gyvenimą 
iš mažens užverstas varginančiais darbais 
ir jeigu tai trunka per ištisas kartas, tai 
jo proto atbukimas dar didėja del pavel- 
dėjimo įtakos. Todel žmonės, buvę ilgą 
laiką vergais, negali tuoj tapti ponais ir 
imti valdyti, bet pirma turi persiauklėti. 
Vergas, žinoma, nekaltas, kad jo protas 
apribotas ir atbukęs: tai jo ponas, kaip 
voras, iščiulpė iš jo ne tik jo kūno jėgą, 
bet ir sielą. Už tai vergai kartais žiauriai 
keršija savo ponams. Atsiminkime didžiąją 
Prancūzų revoliuciją, revoliuciją Rusijoje, 
dažnas valstiečių bei darbininkų riaušes, 
lydimas masių plėšimais, žudynėmis, pa- 
degimais ir nuteriojimais. Be abejo, kul- 
tūringas, neatbukęs nuo nepakeliamų dar- 
bų darbinininkas negalėtų panašiai elgtis. 
Todel, norint išvengti darbininkų atbuki- 
mo, jų psichikos išsigimimo ir jo apverk- 
tinų  išdavinių, reikia laikytis taisyklės, 
kad fizinis darbas slopinąs žmogaus psi- 
chiką, neprivalo būti per ilgas, kad liktų 

darbininkui užtektinai laiko poilsiui bei 
aukštesniam minties darbui. 


Neperdidelis darbas būtinas žmogui; jis 
reikalingas visiems jo organams. Žmo- 
gaus organizme, amžiais pritaikintame 
gyvenimo reikalams, būtinas tik tas orga- 
nas, kuris dirba; ir jis už savo darbą 
gauna atlyginimą, būtent: stipriau minta, 
todel stiprėja ir tobulėja. Kaip moko fizio- 
logija, į kievieną dirbantį organą daugiau 
priplūsta kraujo bei limfos, kurios teikia 
jam daugiau maistingų dalykų ir išneša 
iš jo visus suvartotus bei nebetinkamus 
produktus, galinčius jam kenkti; tie ne- 
bereikalingieji produktai pašalinami iš or- 
ganizmo su šlapumu, prakaitu bei kvapu. 
Organai, kurie nesidarbuoja, vis tiek ar 
savo valia, ar būdami priversti, gauna 
menką maisto dalį, kad tik nemirtų badu, 
ir del to silpnėja ir atrofuojasi. Nulūžusi, 
pav., koja, kuria mes mažai bei atsargiai 
tesinaudojame, plonėja ir silpnėja; balta- 
rankis turi silpnesnius raumenis negu 
darbininkas. Ponas, kuris maža dirba ir 
daug valgo, būna už tai sunkiai baudžia- 
mas; jo valgymas: nėra. jam naudingas; 
jo prarytas gausingas maistas uestiprina 
ir netobulina jo organų, o susitaupo jose, 
kaip gryni taukai, kuriuos jis ir turi val- 
kioti su savim, kaip kriogininkas savo 
kriogius. Jis visą amžių varginamas sun- 
kumo tų maisto dalykų pertekliaus, kuriuos 

jis prarijo nutraukdamas - nuo alkanųjų. 
Nuo to sunkaus, bet nenaudingo darbo 
jis be laiko nuilsta ir baigia savo ap- 
verktiną gyvenimą. 


Maistas turi visuomet atatikti darbą: juo 
sunkesnis darbas, juo stipresnis turi būti 
maistas ir atvirkščiai. Kadangi įvairių 
darbų metu eikvojama nelygiai kūno pro- 
duktų (baltymų, taukų, fosforo ir kf.), tai 
ir maistas turi būti atatinkamas šiai ar 
kitai darbo rūšiai. Taip antai, negalima 
vienodai maitinti artoją ir auksakalį. 
Mokslas šiandien menkai tesirūpina kuli- 
narijos dalykais. (Galimas daiktas, kad 
ateityje maistą mums tieks ne bemokslė 
virėja, o mokytas kulinaras. Galimas 
daiktas, kad ateityje, atėję į valgyklą pie- 
tauti, mes ten rasime ne bufetininką, kuris 
labiau domisi mūsų kišenė, negu mūsų 
sveikata, o kulinarijos magisterį, kuris, 
prieš valgidindamas mus, pasiteiraus, ką 
dirbome priešpiet. Apskritai, galima tikė- 
tis, kad ateityje mes paliausime darę sau 
pramogą iš valgio, nes turėsime aukštes- 
nės rūšies pramogų, ir valgysime tik tiek, 
kiek reikalinga išeikvotoms jėgoms atgauti. 

Gamta reikalauja, kad nuolat mankštin- 
tume ne tik savo raumenis, bet ir savo 
jausmų organus, įgaudami įvairių įspūdžių, 
ir savo protą, duodami jam darbo. Kiek- 
vienas šių organų, nebegaudamas ilgesnį 
laiką darbo, ima atrofuotis ir nustoja 

darbingumo. Mūsų gyvenimas tik tada 
pilnas, kai visi mūsų organai užtektinai 
dirba, atatinkamai minta ir pakankamai 
ilsisi. Taip pasiekiama mūsų fizinė bei 
psichinė pusiausvira, — tai mūsų idealas, 
kurio turime siekti. 

„Panem et circenses“ (duonos bei cirko 
reginių) — šaukė pusbadė sutingėjusi ro- 
mėnų minia, reikalaudama iš savo valdo- 
vų ne tik maisto savo pilvui, bet ir cirko 
įspūdžių savo dvasiai. Žmogus puikiai, 
kad ir nesąmoningai jaučia darbo reika- 
lingumą. Jeigu dirbti jam netenka del to, 
kad darbas jo būklei nėra reikalingas, ar 
delto, kad jis drovisi dirbti del visuome- 
nės prietarų, tad jis griebiasi vizitų, puotų, 
kortų, sporto ir f. t. Tačiau visa tai — 
prasimanyti nusitvėrimai ir niekam nerei- 
kalingi; todel tas, kas tik jais gyvena, 
tampa tokiu pat niekam nereikalingu, pa- 
viršutinišku ir trumparegiu; jis afitolęs 
nuo gyvenimo taip pat, kaip žaislas nuo 
tikro darbo. Šios rūšies pramogos tinka 
labiau mūsų poilsiu. Po darbo fabrike 
ar kontoroje mes mielu noru einame pasi- 
vaikščioti, maudomės, žaidžiame futbolu, 
skaitome kokią lengvą apysaką ir t. t., 
ir tuo būdu duodame mankštintis tiems 
mūsų organams, kurie prieš tai kurį laiką 
neveikė. 

V 


Kiekvienas nepaprastas įspūdis, kurį 
žmogus gauna jausmų organais iš išori- 

nio pasaulio, prieš šiaip ar taip reaguo- 
jamas, yra svarstomas aukštesniuose jo 
psichikos centruose, kurie paprastai vadi- 
nami siela. Kaip būtent eina darbas žmo- 
gaus sieloje, mes nežinome, bet, žiūrėda- 
mi iš šalies, galime pastebėti jį einant ne 
visai sklandžiai. 

Stebėdami įvairias įvairios kultūros 
žmonių veisles, mes turime pagrindo ma- 
nyti, kad žmogaus siela, kaip ir jo kūnas, 
ne visados yra buvusi tokia pat, kaip da- 
bar. Mes turime užtenkamai priežasčių 
manyti, kad žmogaus siela, kokią mes 
dabar žinome, yra psichikos evoliucijos 
produktas, vykusios kovos už būtį bei 
gamtos atrankos įtaka, ir kad negalime 
mūsų psichinį aparatą laikyti baigtu. 
Mes galime didžiuotis, lygindami savo 
psichiką su laukinio žmogaus psichi- 
ka, bet tuoj turime nusileisti, atsimindami 
savo nervų —smegenų organizacijos neto- 
bulumą bei nepastovumą ir savo sielos 
silpnąsias puses. Juk kiekviena pripuo- 
lama trauma, kiekviena mikroskopinė bak- 
terija, patekusi į mūsų kūną, kiekviena 
cheminė reakcija (pav. alkoholio), nedora 
draugija ar pakitėjusios aplinkybės gali iš 
pašaknų padaryti atmainą mūsų sieloje. 
* Įspūdžiai svarstomi mūsų sieloje dvie- 
jomis kryptimis: iš vienos pusės jie ska- 
tina mūsų jausmus, o antra vertus, jie yra 
medžiaga mūsų minčiai. Abi šios sferos, 

būdamos vienos išorinio pasaulio įspū- 
džių kilmės, kitu atžvilgiu skiriasi viena 
nuo antros, kiekviena siekdama atskiro 
tikslo ir eidama lyg ir atskirais įstatymais. 


Žmogaus jausmai labai senos kilmės; 
jie paveldėti dar nuo jo keturkojų prro- 
tėvių; todel labai įsikerėjo jo psichi- 
koje ir yra galingas faktorius, vadovau- 
jąs jo veiksmams. Sugebėjimas galvoti 
žmogaus įgytas, palyginti, daug vėliau ir 
išsiplėtojo jame, kaip ir kiti jo organai, 
kovoje už būtį. Arba galvok ir būk gu- 
dresnis už kitus, arba priešui nugalėti tu- 
rėk stiprius dantis, nagus, kanopas ir t.t., 
arba žūk! Štai gamtos įstarymas, neper- 
maldaujamas bei neišvengiamas įstaty- 
mas, kuriam turi pasiduoti visa, kas gy- 
va. Žmogus ėmė galvoti. Tačiau nega- 
lima sakyti, kad mintis tėra žmogaus pri- 
vilegija ir kad kiti gyvuliai visai nesuge- 
ba galvoti, bet žmogaus mintis ilgainiui 
taip jame išsiplėtojo, jog joks gyvulys pa- 
saulyje dabar negali su juo susilyginti. 

Svarbiausias minties tikslas yra tiesos 
pažinimas, bet tat jai menkai tesiseka, 
ypač dorovės srityje; ji labai dažnai kly- 
sta ir visą laiką klaidžioja įvairių iliuzijų 
bei utopijų srityse, todel mažai teveikia 
žmogaus elgesį. Šių laikų kultūringas 
žmogus, nors puikiausiai žino feoretiškai 
visas tiesas bei dogmatus, kuriuos pasie- 
kęs jis taip didžiuojasi, bet visgi, reikia 

prisipažinti, savo elgesiuose dažniau ir 
didesniu noru vadovaujasi jausmais, va- 
dinas, daro tai, kas jam malonu, ir ven- 
gia, kas gali jam būti nemalonu. 

Seniau žmonės laikydavo naikinančius 
karus paprasčiausiu dalyku; mes dabar, 
nors jau žiūrime į juos kaip į atgyvenu- 
sią piktybę, bet vis delto gebame kariauti, 
o kartais net ir stengiamės tai pateisinti. 
Senovėje net dori galvočiai laikė vergiją 
būtina ir be jos negalėjo įsivaizduoti vi- 
suomenės sutvarkymo; mes dabar, nors 
vergiją ir smerkiame, bet ekonominę ver- 
giją, kuri nė kiek ne geresnė, vis dar 
laikome būtina bei neišvengiama. Dar ne. 
taip senai žemė buvo laikoma pasaulio 
centru, aplink kurį sukosi saulė bei Žvaig- 
ždės ir, jai patarnaudamos, švietė ir šildė 
ją; dabar mes jau puikiai žinome, jog 
žemė yra tik maža pasaulio dulkelė, kuri 
turi klausyti amžinų bei nekintamų gam- 
tos įstaiymų, bet suprasti šių įstatymų 
esmę mes negalime ir, tur būt, niekad 
nesuprasime, nes mūsų minties darbas 
vyksta tik erdvės.ir laiko ribos2. Iš čion 
matyti, jog mūsų mintis, nors ir žengia 
palengva pirmyn, bet visgi be galo toli 
' tebėra nuo to tiesos idealo, kurio siekia; 
todel mes niekuomet neturime mūsų pažiū- 
tiesas bei dogmatus ir niekuomet neturime 
iškrypti iš racionalaus bei kritiško galvo- 
jimo kelio. 


28 


Minties įtaka žmogaus veiksmams glū- 
di tame, kad ji arba skatina jį taip ar ki- 
taip veikti, arba sulaiko nuo veiksmų, 
kurie, jos nuomone, yra netikę. Pirmuoju 
atveju minties įtaka vadinasi prievolės 
paliepimas, o antruoju — sąžinės balsas. 
Ir vienu ir antru atveju žmogaus mintis 
gali arba atatikti jo jausmų patraukimus, 
arba jiems prieštarauti. Jeigu Žmogaus 
minties pobūdžiai sutinka su jo jausmų 
patraukimais, tad jis veikia griežtai, ne- 
svyruodamas ir gali atlikti didžius darbus 
— ir gerus, ir blogus, destis kokia jo 
mintis. Laikydamas, pav., visuomenės 
veikimą savo prievole ir būdamas dar 
gailestingas, gali padaryti žmonėms daug 
gera ir aukoti save jų gerovei. Įsitikinęs 
ekonominės verguvės šalininkas, būda- 
mas, be to, žiaurus bei gobšas, eksplo- 
atuos žmones kiek įmanydamas. 

Jeigu žmogaus minties pobūdžiai nesu- 
tinka su jo jausmų patraukimais, tad jis 
nedrąsus, svyruoja ir jame vyksta viduji- 
nė kova, kuri baigiasi arba minties per- 
gale, ar jausmų — ir atatinkamais veiks- 
mais. Jei nugalėjo mintis, tad mes jau- 
čiame jausmų nepasitenkinimą, o jeigu 
paėmė viršų jausmai, tad prasideda sąži- 
nės graužimas. Asketas, išsižadėjęs del 
savo įsitikinimų gyvenimo džiaugsmų, 
jaučia nepasitenkinimą. Žmogus, beker- 
šydamas užmušęs savo priešą, yra kan- 
kinamas sąžinės. 

Tačiau žmogaus prievolė bei sąžinė 
visai nėra pastovus ir nekintamas daiktas, 
jos pareina nuo mūsų minties kokybės; 
nuo jos klaidų, iliuzijų bei utopijų; todel 
įvairiais laikais įvairių Žmonių šios sąvo- 
kos labai įvairios. Laukinis žmogus muš- 
damas kitą tariasi gerai darąs; O pats 
mušamas mano, jog jį mušąs negerai 
daro. Mes dabar jau manome kiek kitaip, 
bet visgi išrandame, jog normalu bei tei- 
singa, jeigu mes patys ką eksploatuojame, 
ir bloga bei neteisinga, jei mes patys esa- 
me eksploatuojami. Žmogėda vargiai jau- 
čia sąžinės graužimą, kepdamas ir ska- 
niai valgydamas savo auką. 


Be fo, mūsų prievolės supratimo bei 
sąžinės nelieka neveikę ir mūsų jausmai. 
Jeigu mes laiku nesugebėjome suvaldyti 
jų ir leidome paimti jiems viršų, tad mū- 
sų prievolės supratimas ir sąžinė lyg ir 
atrofuojasi, paliauja prieštaravusi jausmams 
ir jau nebeturi įtakos mūsų jausmams. 
Neatlikdami, pav, savo pareigų, mes ne- 
rimstame tik pradžioje, paskum apsipran- 
tame, nes mūsų prievolės supratimas pa- 
teko tinginio jausmo: valdžion. Vagis 
jaučia sąžinės graužimą tik pradėjęs vogti, 
o paskiau jau apsipranta su savo profe- 
sija ir varo savo darbą visai ramiai, rū- 
pindamasis tik, kad nepakliūtų nes jo 
sąžinės balsas užslopintas lengvo pasi- 
pelnymo troškimo. 

Iš čion matyti, kad, duodami valią sa- 
vo jausmams, mes nepastebėdami paver- 
giame jiems savo mintį ir pamažėl tam- 
pame jų vergais. Tačiau mes galime 
įprasti kovoti su savo žemais jausmais, 
galime išmokti nugalėti ir valdyti juos; 
tada jau jie ilgainiui lyg ir atrofuojasi ir 
paliauja veikę mūsų veiksmus. Šis mūsų 
žemųjų jausmų suvaldymas ir jų pavergi- 
mas prievolės paliepimui bei sąžinės bal- 
sui turi sudaryti vieną iš svarbiausiųjų 
mūsų dorovės auklėjimo uždavinių. 

Jausmų svarba gyvenimui — didžiausia: 
gyventi reiškia mylėti ir kentėti! Gyve- 
nimas be jausmų būtų bespalvis ir nepro- 
duktingas. Tik įdėdami savo jausmus į 
kokį nors darbą, mes galime tikėtis jį 
gerąi atliksią. Visi mūsų didvyriški dar- 
bai paremti didžiu jausmu. Motina, pav., 
meilės įtakoje gali šokti į degančius na- 
mus, gelbėdama iš liepsnos savo kūdikį; 
už mylimą idėja mes esame pasiryžę sa- 
ve aukoti ir t.t. 

Tačiau jausmai, būdami žilosios seno- 
vės palaikai, stumia žmogų ir prie tokių 
veiksmų, kurie tiktų nebent tik jo tolimiems 
protėviams.  Tatai labai aiškiai matyti, 
kai žmogaus elgesiams vadovauja smar- 
kieji jausmai, vadinami afektais; tada ja- 
me lyg ir atbunda žvėris. Perpykę, pav., 
mes galime net užmušti savo priešą; pa- 
nikos pagauti žmonės grūda vienas kitą 

ir daugelis žūsta gaisro ugnyje ar jūros 
vilnyse, laivams dūžtant, kai ramiau el- 
giantis viso to galima būtų išvengti ir tt. 

Daugelis žmogaus jausmų, savo garbin- 
gos senovės dėka, įgijo net instinktų galios, 
sužadindami greitir neišvengiamai atatin- 
kamus veiksmus, minčiai tada visai ne= 
dalyvaujant. 

Instinkto veiksmai labai panašūs į re- 
fleksinius judėjimus; jie lyg ir sielos re- 
fleksai. Tur būt, kaip ir refleksai, jie turi 
smegenyse net tam tikrus centrus, bet 
mes jų dar nežinome. Instinktai, kaip ir 
refleksai, kadaise, tur būl, turėjo Žmogui 
didesnės svarbos; tačiau negalima ne- 
pripažinti, jog ir dabar daugybė žmogaus 
veiksmų instinktu paremta. Kūdikis, pav., 
nesinaudodamas jokiais patobulintais va- 
dovėliais labai greit ir lengvai išmoksta 
žįsti, griebti rankelėmis jam patikusius 
daiktus, vaikščioti stačias, kalbėti ir t.t. 
Matyti, viso to pažinimo užuomazgos yra 
jo psichikos sferoje jau gatavų instinktų 
forma; šiaip, jei visa tai jis turėtų iš nau- 
jo, taip sakant, nuo abėcėlės išmokti, tai 
jam būtų sunkoka. 

Todel galima manyti, jog protinga bū- 
tybė — žmogus, daugeliu atvejų, taip ar 
kitaip elgdamasis, nesivaduoja, kaip pap- 
rastai manoma, savo laisva valia, 0 vei- 
kia instinktu; ir apskritai jo valios laisvė, 
taip giliai įsikerojusi mūsų sąmonėje, yra 
tik iliuzija. Skęstąs griebiasi šiaudelio; 

gali rodytis, jog tai jis daro savo valia, 
nes taip nori. Bet tas pat noras būtinai 
atsiranda tūkstančiui kitų tokių pat sken- 
duolių; taigi reikia pripažinti, jog tas no- 
ras yra instinktas, jog kitaip norėti jie nė 
negali ir jog jokios laisvos valios čia nėra. 

Galimas daiktas, kad mūsų instinktai be- 
siplėtojančios minties įtakoje nustojo savo 
tipingų ypatybių, liko lyg ir prasmingesni 
ir del to nelabai panašūs į paprastus in- 
stinktus; užtat, įvairius žmogaus veiks- 
mus svarstant, pažinti jų tikrą kilmę kartais 
gana sunku. Visgi nėra jokio pagrindo 
manyti, jog instinktų žmoguje niekuomet 
nebuvo, arba, jog jie, nors seniau buvę, 
dingo jame be pėdsakų. Iš tiesų gi rei- 
kia skaityti, jog instinktai žmoguje, kaip 
ir kituose gyvūnuose, visados buvo ir 
dabar jame pasiliko ir nepaliauja veikę jo, 
bet minties įtakoje šiek tiek pakitėjo ir 
sušvelnėjo. Pav., lyties instinktas minties 
įtakoje virto lytine meile, kuri gyvenimo 
pagražinimo bei poetizavimo atžvilgiu tu- 
ri šiek tiek vertės; tačiau turint galvoje, 
jog šis jausmas gimdo žmonių san- 
tykiuose įvairių kvailybių, klaidų bei nu- 
sikaltimų, vargu galima jį laikyti teigia- 
mu civilizacijos vaisiumi.  Būrinis instink- 
tas minties įtakoje virto visuomeniniu 
jausmu, o ilgainiui, reikia tikėtis, atves 
žmoniją į bendrą pasaulinę vienybę gy- 
venimo reikalų bei kultūros uždavinių dir- 
voje — „ir bus viena banda!“ 

